רשות המסים בישראל

מכרז פומבי 3/2015  למתן שירותי יעוץ בנושא הערכות לשעת חירום

למען הסר ספק יובהר כי רשות המסים בישראל שומרת לעצמה הזכות לבטל את המכרז כולו או מקצתו בכל עת מכל סיבה שהיא לרבות מטעמי תקציב . 

1.	רשות המסים בישראל (להלן: "המזמין") יוצאת במכרז פומבי מס' 3/2015 לקבלת הצעות  מחיר למתן שירותי יעוץ בנושא הערכות לשעת חירום (להלן: "המכרז").
2.	משך ההתקשרות עם המציע הזוכה היא לתקופה של שנה אחת מיום חתימת הסכם ההתקשרות, המצורף למסמכי מכרז זה, על ידי מורשי החתימה מטעמה של המזמין או עד להשלמת מתן השירותים לשביעות רצון המזמין, לפי המוקדם מבניהם (להלן: "תקופת ההתקשרות הראשונה"). 
3.	המזמין שומר לעצמו את הזכות הבלעדית והחד צדדית להאריך את תקופת ההתקשרות הראשונה, בשנה אחת נוספת או בחלק ממנה בכל פעם, ובסך הכל בארבע שנים נוספות (או חלק מהן) ובכפוף להוראות חוק חובת מכרזים, התקנות על פיו, הוראות התכ"ם, ובכפוף לקיום תקציב. 
4.	על המציע או על המציע והיועץ מטעמו לעמוד בתנאי סף להלן ולצרף להצעתו את המסמכים המוכיחים את עמידתו בהם, כתנאי להשתתפותו במכרז:
4.1 המציע הינו חברה שהתאגדה כדין בישראל לפי חוק החברות, התשנ"ט – 1999 או עוסק מורשה כדין.
4.2 המציע או היועץ מטעמו עונים על כל אחד מהתנאים המקצועיים הבאים:
4.2.1 ניסיון מוכח בייעוץ בתחום הערכות למצבי חירום (כגון: מלחמה / אירועים ביטחוניים, אסון טבע וסייבר) למשרדי ממשלה או רשויות מקומיות או צה"ל ב- 3 השנים האחרונות לפחות. 
4.2.2. ניסיון מוכח של ארגון וניהול תרגילי חירום, כולל הכנה, השתתפות והפקת לקחים הן ברמת המנהלים והן ברמת השטח להערכות לחירום, עבור משרדי ממשלה או רשויות מקומיות או צה"ל.
4.2.3 ניסיון קודם בכתיבת נהלי חירום בתרחישים: מלחמה/אירועים ביטחוניים, אסונות טבע, וסייבר למשרד ממשלתי או רשויות מקומיות או צה"ל.
4.2.4 יכולת הדרכה מוכחת בתחום הערכות למצבי חירום.

5.	כמו כן על המציע לצרף להצעתו את המסמכים להלן: 
5.1 הצהרה לפיה המציע או היועץ מטעמו מתחייב לזמינות מיום חתימת הסכם ההתקשרות על ידי מורשי החתימה מצד רשות המסים בישראל. 
5.2 כל המסמכים המוכיחים את עמידתו של המציע או עמידתו של המציע והיועץ מטעמו בתנאי סף שבסעיף ‎4 לעיל ובמסמכי המכרז.
5.3 צילום שובר התשלום להשתתפות במכרז.
5.4 ערבות בנקאית או ערבות של חברת ביטוח ישראלית על סך של 15,000 ₪. הערבות תהיה בתוקף 5.11.2015.
6.	על המציע או היועץ מטעמו לעמוד בכל תנאי הסף הנוספים ובמלוא הדרישות כמפורט במכרז.
7.	את מסמכי המכרז ניתן לקבל ברשות המסים בישראל בניין ג'נרי, רח' בנק ישראל 5 ירושלים קומה 3, חדר 3547 אצל גב' רות סיני טל' 02-6663950, החל מיום  10.5.2015 .
8.	לשאלות הבהרה ניתן לפנות בכתב בלבד לגב' רות סיני עד ליום 21.5.2015 בשעה 15:00 לפקס שמספרו  02-6668252 או למייל   Ruths@customs.mof.gov.il.
9.	תנאי להשתתפות במכרז הוא תשלום סך של 250 ₪ שלא יוחזרו, אשר ישולמו לפקודת המזמין, חשבון מס' 0-05005-5  בכל סניף של בנק הדואר ברחבי הארץ.
10.	מסמכי המכרז יימסרו למציע אשר יציג העתק משובר תשלום ע"ס 250  ₪ שלא יוחזרו. 
11.	את ההצעות יש להגיש באריזה אחת שעליה ירשם "מכרז 3/2015" בלבד. באריזה תהיינה שתי מעטפות אטומות וסגורות שתכולתן תהיה כלהלן:
11.1 מעטפה מס' 1 - בשני עותקים , אשר תכיל את המסמכים המפורטים להלן למעט הצעת המחיר, ואת הסכם ההתקשרות המצורף לפנייה זו חתום על ידי המציע או מורשה חתימה מטעם המציע באופן אישי, בראשי תיבות על כל עמוד מעמודיו (לרבות נספחיו) ובחתימה מלאה במקום המיועד לכך.
11.2 מעטפה מס' 2 תכיל את הצעת מחיר של המציע בטופס המצורף למסמכי המכרז כנספח ב' עבור השירותים המבוקשים כשהוא מלא על פי הנדרש וחתום על ידי המציע בחתימה מלאה.
	למען הסר ספק יובהר כי הצעה שלא תוגש כאמור בסעיף זה לא תידון.

12.	את ההצעות יש להכניס לתיבת המכרזים הנמצאת ברשות המסים בישראל, רח' בנק ישראל 5, ירושלים קומה 3, ליד חדר 3531 עד לתאריך 11.6.2015  בשעה 14:00. ההצעה תוגש באריזה אטומה וסגורה בשני עותקים. על גבי המעטפה יש לציין את שם המכרז ומספרו בלבד.
             הצעה שלא תימצא בתיבת המכרזים במועד האמור לא תידון.
13.	המזמין רשאי לא לקבל אף אחת מההצעות שיוגשו ו/או לבטל את המכרז מכל סיבה שהיא לרבות מטעמי תקציב.  
14.	הזוכה במכרז יידרש לחתום על הסכם במתכונת ההסכם המצורף בזה.
15.	ניתן לעיין במסמכי המכרז באתר האינטרנט שכתובתו  WWW.MR.GOV.IL (בלשונית מכרזים משרדיים).   
16.	בסתירה בין הוראות מודעה זו לבין הוראות מסמכי המכרז, מסמכי המכרז יגברו.